**"Eesti otsib superstaari"** on telesaatesari, mis põhineb populaarsel Briti telesaatel "Pop Idol".

Sarja eesmärk on selgitada välja parim uus noor laulja Eestist. Võitjat autasustatakse plaadilepingu ja auhinnarahaga. Telesaadet toodab ja näitab TV3.

Sari koosneb mitmest osast: eelvoorust, teatrivoorust, stuudiovoorust ja finaalist. Eelvoorud korraldatakse mitmes linnas üle Eesti, kus kolme kohtuniku ette astuvad kõik, kes soovivad saates osaleda. Eelvoorud on toimunud Tallinnas, Tartus, Pärnus (2007–2011), Jõhvis (2007–2008; 2011), Rakveres (2009), Viljandis (2012) ja Narvas (2012). Eelvoorudest pääseb edasi 60–100 lauljat.

Telefonihääletusega on välja selgitatud kõik üheksa senist saate võitjat ehk "superstaari": Birgit Õigemeel, Jana Kask, Ott Lepland, Liis Lemsalu, Rasmus Rändvee, Jüri Pootsmann, Uudo Sepp, Alika Milova ja Ant Nurhan. Saates on esinenud veel sellised lauljad nagu Luisa Värk, Taavi Peterson, Taavi Immato, Getter Jaani, Marten Kuningas, Birgit Varjun, Artjom Savitski, Triin Niitoja, Teele Viira, Rosanna Lints, Kristjan Laas, Karl-Erik Taukar, Rauno Gutman, Merilin Mälk, Jaagup Tuisk, Anis Arumets, Rivo Kingi, Arno Suislep, Elina Born ja Toomas Kolk.

Eelvoorudes ja teatrivoorudes kuulub otsustav sõna kolmele kohtunikule. "Eesti otsib superstaari" kohtunikud on olnud muusikakriitik, kitarrist ja ajakirjanik Mihkel Raud (2007–...), laulja Maarja-Liis Ilus (2009–2015), laulja Eda-Ines Etti (2018–...), laulja Koit Toome (2018–...) ning laulja, näitleja ja dirigent Mart Sander (2012). Varem on kohtunikeks olnud ka raadio-DJ, raadioajakirjanik ja teleprodutsent Heidy Purga (2007–2008) ning helilooja ja pianist Rein Rannap (2007–2015)

Igal hooajal (välja arvatud viimastel hooaegadel) on saadet juhtinud erinevad saatejuhid. Esimesel hooajal (2007) olid saatejuhid näitleja Aigi Vahing ning näitleja ja koreograaf Jüri Nael. Teisel hooajal (2008) juhtisid saadet koomikud ja näitlejad Ott Sepp ja Märt Avandi. Kolmanda hooaja saateid juhtisid Eurovisiooni lauluvõistluse võitnud laulja Tanel Padar ja laulja Ithaka Maria Rahulal. Neljandal hooajal (2011) olid saatejuhid näitlejad Evelin Pang ja Hele Kõrve, viiendal hooajal aga näitlejatest vennad Karl-Andreas Kalmet ja Henrik Kalmet. Kuuendal ja seitsmendal hooajal juhtis saadet Karl-Erik Taukar.

Telesaade on tavaliselt eetris pühapäevaõhtuti, mil järjest toimuvad nii põhisaade kui ka hääletusvoor. Neljapäeviti kantakse üle ka lisasaadet "Eesti otsib superstaari: lava taga".

Esimene hooaeg
--------------

 *Pikemalt artiklis Eesti otsib superstaari (esimene hooaeg)*, *mille võitis Birgit Õigemeel.*
"Eesti otsib superstaari" esimene hooaeg algas veebruaris 2007. Saatejuhid olid näitleja Aigi Vahing ja koreograaf Jüri Nael. Kohtunikud olid kitarrist, muusikakriitik ning raadio- ja teleajakirjanik Mihkel Raud, raadio-DJ Heidy Purga ning helilooja ja klaverivirtuoos Rein Rannap. 

Saate eelvoorudes osales rohkem kui 1500 staariks pürgijat. Nendest vaid 100 pääses teatrivooru ja sealt edasi stuudiovoorudesse vaid 32. Stuudiovoorudest valis finaali televaatajad üheksa. Seitsme pika finaalsaate järel osalesid superfinaalis Birgit Õigemeel ja Luisa Värk. Saate võitis telefonihääletuse järel Birgit Õigemeel, keda autasustati 100 000 krooni ja plaadilepinguga. Birgit andis välja omanimelise debüütalbumi "Birgit Õigemeel" jaanuaris 2008. Oma albumi on välja andnud ka saates teise koha saavutanud Luisa Värk.

Teine hooaeg
------------

 *Pikemalt artiklis Eesti otsib superstaari (teine hooaeg)*, *mille võitis Jana Kask.*
Saate teine hooaeg toimus kevadel 2008. Saatejuhtidena astusid üles koomikutest näitlejad Ott Sepp ja Märt Avandi. Kohtunike ridades muutusi ei toimunud. 

Eelvoorudes üles astunud enam kui 2300 inimesest jõudis läbi mitme vooru 10 finalisti. Kaheksa finaalsaate järel kohtusid superfinaalis Jana Kask ja Arno Suislep, kellest televaatajad valisid võitjaks Jana. Tähelepanuväärsemad osalejad olid Taavi Immato (ansambli Shanon solist), Kristiina Piperal, Timothy Jarman ja Norman Salumäe. Detsembris 2009 andis Jana välja oma debüütalbumi "Face in the Mirror".

Kolmas hooaeg
-------------

 *Pikemalt artiklis Eesti otsib superstaari (kolmas hooaeg)*, *mille võitis Ott Lepland.*
Kolmas hooaeg sai alguse septembris 2009. Saatejuhid olid Tanel Padar ja Ithaka Maria. Kohtuniku rolli lisandus Maarja-Liis Ilus, kes vahetas välja raadioesineja Heidy Purga. 

Eelvoorudes pürgis superstaariks rohkem kui 1500 noort. Läbi mitme vooru oli finaalis taas 10, kellest kaheksa nädala järel Linnahallis üles astusid superfinalistid Birgit Varjun ja Ott Lepland. Terve telesaate jooksul kestnud hääletuse tulemusel tuli superstaariks ning võitis plaadilepingu ansambliga The Sun ja 100 000 Eesti krooni Ott Lepland. Aprillis 2010 ilmus Leplandi omanimeline debüütalbum "Ott Lepland".

Neljas hooaeg
-------------

 *Pikemalt artiklis Eesti otsib superstaari (neljas hooaeg)*, *mille võitis Liis Lemsalu.*
Neljas hooaeg algas TV3 ekraanil 13. veebruaril 2011. Saatejuhid olid näitlejad Evelin Pang ja Hele Kõrve. Teist aastat järjest tegutses žürii koosseisus Mihkel Raud, Maarja-Liis Ilus ja Rein Rannap.

Kaheksa finaalsaate järel toimunud superfinaalis astusid üles Liis Lemsalu ja Artjom Savitski. Nokia Kontserdimajast üle kantud saate jooksul anti ligi 90 000 telefonikõnet. Telefonihääletuse tulemusel võitis saate Liis Lemsalu, keda autasustati 10 000 euroga ja plaadilepinguga Universal Musicuga.

Sarjale järgnes üle-eestiline kontserditurnee "Eesti superstaar – Live tuur", kus esinesid esimesele viiele kohale platseerunud finalistid, kolmanda hooaja võitja Ott Lepland ja finalist Getter Jaani, Lenna Kuurmaa ning Koit Toome.

Viies hooaeg
------------

 *Pikemalt artiklis Eesti otsib superstaari (viies hooaeg)*, *mille võitis Rasmus Rändvee.*
Viies hooaeg jõudis ekraanile 9. septembril 2012. Kohtunikena jätkasid Mihkel Raud ja Maarja-Liis Ilus, kellega liitus Mart Sander. Saatejuhtidena tegid oma debüüdi näitlejad vennad Karl-Andreas Kalmet ja Henrik Kalmet.

23. detsembril 2012 Nokia Kontserdimajas toimunud finaalis selgitati välja superstaar ning Universal Musicuga plaadilepingu ja 10 000 euro võitja. Omavahel võitlesid Rasmus Rändvee ja Elina Born. Saate võitis Rändvee 59% häältega.

Kuues hooaeg
------------

 *Pikemalt artiklis Eesti otsib superstaari (kuues hooaeg)*, *mille võitis Jüri Pootsmann.*
"Eesti otsib superstaari" kuues hooaeg algas 2015. aasta kevadel. Saadet juhtis Karl-Erik Taukar. Kohtunikena hindasid lauljaid Tanel Padar, Maarja-Liis Ilus, Rein Rannap ja Jarek Kasar. Võitja selgus 2015. aasta mai lõpus. 31. mail toimus Nordea Kontserdimajas finaal. Finaalis laulsid Jüri Pootsmann ja Gertu Pabbo. Võitja sai superstaari nimetuse ning võitis 10 000 eurot, plaadilepingu Universal Musicuga ja esimese singli, mis ilmus 1. juunil 2015. Finaali võitis Jüri Pootsmann.

Seitsmes hooaeg
---------------

 *Pikemalt artiklis Eesti otsib superstaari (seitsmes hooaeg)*, *mille võitis Uudo Sepp.*
"Eesti otsib superstaari" seitsmes hooaeg algas 2018. aasta kevadel. Saadet juhtis taas Karl-Erik Taukar. Kohtunikud olid Mihkel Raud, Eda-Ines Etti ja Koit Toome. Võitja selgus 3. juunil Saku Suurhallis. Saate võitis Saaremaalt pärit Uudo Sepp.

Kaheksas hooaeg
---------------

 *Pikemalt artiklis Eesti otsib superstaari (kaheksas hooaeg)*, *mille võitis Alika Milova.*
"Eesti otsib superstaari" kaheksas hooaeg algas 2021. aasta suvel. Saadet juhtis taas Karl-Erik Taukar. Kohtunikud olid Mihkel Raud, Birgit Sarrap ja Koit Toome. Võitja selgus 12. detsembril Saku Suurhallis. Saate võitis Narvast pärit Alika Milova. Teisele kohale jäi superfinaalis Pärnust pärit Wanda-Helene Ollep.

Üheksas hooaeg
--------------

 *Pikemalt artiklis Eesti otsib superstaari (üheksas hooaeg)*

  

"Eesti otsib superstaari" üheksas hooaeg algas 2023. aastal. Kohtunike ridades ning saatejuhi osas muutusi ei toimunud. Esimest korda ajaloos oli superfinaalis 3 osalejat. 3.kohale jäi Robin Kristofer Kukk. 2.kohale jäi Margareth Mürk. Saate võitis Istanbulis sündinud türklane Ant Nurhan.

Endiste osalejate diskograafia
------------------------------

| Laulja | Debüütalbum | Teine album | Kolmas album | Neljas album |
| --- | --- | --- | --- | --- |
| **Birgit Õigemeel** (Esimene hooaeg; võitja) | *Birgit Õigemeel* (25. jaanuar 2008) MTH Publishing | *Ilus aeg* (10. november 2008) MTH Publishing | *Teineteisel pool* (19. november 2009) MTH Publishing | *Uus algus* (3. detsember 2013) Enjoy Entertainment |
| **Getter Jaani** (Kolmas hooaeg; neljas koht) | *Parim päev* EP(9. juuni 2010) Moonwalk | *Rockefeller Street* (2. mai 2011) Moonwalk | *Jõuluvalgus* (2011) Moonwalk | DNA
(12. detsember 2014) 
Moonwalk |
| **Ott Lepland** (Kolmas hooaeg; võitja) | *Ott Lepland*(14. aprill 2010) Crunch Industry | *Laulan ma sind*(28. oktoober 2011) Crunch Industry | *Kuula*(mai 2012) Crunch Industry | *Öö mu kannul käib*(4. detsember 2012) Crunch Industry |
| **Luisa Värk** (Esimene hooaeg; teine koht) | *Tunnete allee* (4. detsember 2008) RHS |  |  |  |
| **Jana Kask** (Teine hooaeg; võitja) | *Face in the Mirror*(11. detsember 2009) EES |  |  |  |
| **Liis Lemsalu** (Neljas hooaeg; võitja) | *Liis Lemsalu*(2011) Universal Music | *+1*
(2017)
Sargentas OÜ |  |  |
| **Marten Kuningas** (Kolmas hooaeg; 3. koht) | *Janu*(2012) Morss Records |  |  |  |
| **Elina Born** (Viies hooaeg; teine koht) | *Elina Born*(2015)Star Management |  |  |  |
| **Karl-Erik Taukar** (Viies hooaeg; neljas koht) | *Vääramatu jõud*(2014)Star Management | *Kaks*(2016) Star Management |  |  |
| **Mikk Mäe** (Kuues hooaeg; 4. koht) | *Mikk Mäe*
(2015)
Vana Klaver P&M |  |  |  |
| **Alika Milova** (kaheksas hooaeg; võitja) | *ALIKA*(2023)Universal Music Estonia |  |  |  |

"Pop Idol" mujal maailmas
-------------------------

|  |  |  |  |  |  |
| --- | --- | --- | --- | --- | --- |
|  Suurbritannia  **Pop Idol***Pop Iidol; originaal* |  Araabia maad **سوبر ستار** *Superstaar* |  Armeenia  **Հայ Սուպերսթար***Hei, superstaar* |  Austraalia  **Australian Idol***Austraalia Iidol* |  Belgia  **Idool***Iidol* |  Brasiilia  **Ídolos***Iidolid* |
|  Bulgaaria  **Music Idol***Muusika Iidol* |  Kanada  **Canadian Idol***Kanada Iidol* |  Horvaatia  **Hrvatski Idol***Horvaatia Iidol* |  Horvaatia  **Hrvatska traži zvijezdu***Horvaatia otsib staari* |  Tšehhi  **Česko hledá SuperStar***Tšehhi otsib superstaari* |  Tšehhi ja Slovakkia  **Česko Slovenská Superstar***Tšehhi Slovakkia Superstaar* |
|  Taani  **Idols***Iidolid* |  Soome  **Idols***Iidolid* |  Prantsusmaa  **Nouvelle Star***Uus staar* |  Gruusia  **ჯეოსტარი***Geostari* |  Saksamaa  **Deutschland sucht den Superstar***Saksamaa otsib superstaari* |  Kreeka  **Super Idol***Super iidol* |
|  Kreeka  **Greek Idol***Kreeka iidol* |  Island  **Idol stjörnuleit***Iidol staariotsing* |  India  **Indian Idol***India iidol* |  Indoneesia  **Indonesian Idol***Indoneesia iidol* |  Kasahstan  **SuperStar KZ** |  Makedoonia Vabariik  **Македонски идол***Makedoonia iidol* |
|  Malaisia  **Malaysian Idol***Malaisia iidol* |  Holland  **Idols***Iidols* |  Uus-Meremaa  **NZ Idol***Uus-Meremaa iidol* |  Nigeeria  **Nigerian Idol***Nigeeria iidol* |  Norra  **Idol***Iidol*  |  Pakistan  **Pakistan Idol***Pakistani iidol* |
|  Filipiinid  **Philippine Idol***Filipiinide iidol* |  Filipiinid  **Pinoy Idol***Filipiinide iidol* |  Poola  **Idol***Iidol* |  Portugal  **Ídolos***Iidolid* |  Puerto Rico  **Idol Puerto Rico***Puerto Rico Iidol*  |  Venemaa  **Народный Артист***Rahva artist* |
|  Singapur  **Singapore Idol***Singapuri iidol* |  Slovakkia  **Slovensko hľadá SuperStar***Slovakkia otsib superstaari* |  Lõuna-Aafrika Vabariik  **Idols***Iidolid* |  Lõuna-Aafrika Vabariik  **Afrikaans Idols***Aafrika iidolid* |  Rootsi  **Idol***Iidol*  |  Türgi  **Turkstar** |
|  Ameerika Ühendriigid  **American Idol***Ameerika iidol* |  Vietnam  **Thần Tượng Âm Nhạc***Vietnami iidol* | Aasia  **Asian Idol***Aasia iidol* | Ida-Aafrika  **Idols East Africa***Iidolid. Ida-Aafrika* | Ladina-Ameerika  **Latin American Idol***Ladina-Ameerika iidol*  | Lääne-Aafrika  **Idols West Africa***Lääne-Aafrika iidol* |
| Lääne-Balkan  **Идол***Iidol* | Maailm  **World Idol***Maailma iidol* |

Viited
------

Margareth mürk oli parim.

Välislingid
-----------

* Saate ametlik koduleht TV3 veebis

| * v
* r
Eesti otsib superstaari |
| --- |
| Hooajad | 

* Esimene
* Teine
* Kolmas
* Neljas
* Viies
* Kuues
* Seitsmes
* Kaheksas
* Üheksas

 |
| Finalistid 2007 | 

* Rivo Kingi
* Nele Kirsipuu
* Raimondo Laikre
* Taavi Peterson
* Mihkel Ratt
* Mariann Saar
* Anna-Liisa Supp
* Luisa Värk
* **Birgit Õigemeel**

 |
| Finalistid 2008 | 

* Taavi Immato
* Timothy Jarman
* **Jana Kask**
* Kristjan Laas
* Kristiina Piperal
* Eliis Pärna
* Artur Rassmann
* Norman Salumäe
* Arno Suislep
* Keit Triisa

 |
| Finalistid 2009 | 

* Anne Arrak
* Anis Arumets
* Getter Jaani
* Marten Kuningas
* Eliisa Kõiv
* **Ott Lepland**
* Andrei Ozdoba
* Jaanus Saago
* Birgit Varjun
* Kene Vernik

 |
| Finalistid 2011 | 

* Kevin Johannson
* Jaan Lehepuu
* **Liis Lemsalu**
* Rosanna Lints
* Triin Niitoja
* Leemet Onno
* Katrin-Merili Poom
* Imre Saarna
* Artjom Savitski
* Teele Viira

 |
| Finalistid 2012 | 

* Katrin Ruuse
* Anisa Vänikver
* Elina Born
* Janek Valgepea
* Fredi Pärs
* Carl-Philip Madis
* Karl-Erik Taukar
* Toomas Kolk
* Liis Reisner
* **Rasmus Rändvee**

 |
| Finalistid 2015 | 

* Risto Paiste
* **Jüri Pootsmann**
* Karl Gustav Adamsoo
* Gertu Pabbo
* Anelle Tamm
* Annabel Guitar
* Kristjan Kannukene
* Karl-Mihkel Salong
* Jana Liisa Johannson
* Mikk Mäe

 |
| Finalistid 2018 | 

* Sissi Nylia Benita
* Jennifer Marisse Cohen
* Rauno Gutman
* Helis Järvepere-Luik
* Merilin Mälk
* Hele-Mai Mängel
* Anette Maria Rennit
* **Uudo Sepp**
* Jaagup Tuisk
* Carlos Ukareda

 |
| Finalistid 2021 | 

* Tiina Adamson
* Ingmar Erik Kiviloo
* Merili Käsper
* **Alika Milova**
* Märten Männiste
* Wanda-Helene Ollep
* Andreas Pall
* Marten Põldmets
* Diana Maria Toomingas
* Maribel Vääna

 |
| Finalistid 2023 | 

* Hans Markus Danilas
* Sebastian Jasinski
* Meelis Kesperi
* Marta Lotta Kukk
* Robin Kristofer Kukk
* Margareth Mürk
* **Ant Nurhan**
* Maria Rander
* Robert Reesar
* Rute Trochinskyi

 |
| Kohtunikud | 

* Heidy Purga (2007–2008)
* Rein Rannap (2007–2011, 2015)
* Mihkel Raud (2007–2012, 2018-2023)
* Maarja-Liis Ilus (2009–2015)
* Mart Sander (2012)
* Tanel Padar (2015)
* Jarek Kasar (2015)
* Eda-Ines Etti (2018)
* Koit Toome (2018-2023)
* Birgit Sarrap (2021-2023)

 |
| Saatejuhid | 

* Jüri Nael (2007)
* Aigi Vahing (2007)
* Märt Avandi (2008)
* Ott Sepp (2008)
* Ithaka Maria (2009)
* Tanel Padar (2009)
* Evelin Pang (2011)
* Hele Kõrve (2011)
* Henrik Kalmet (2012)
* Karl-Andreas Kalmet (2012)
* Karl-Erik Taukar (2015-2023)

 |